Agnoscant omnes fideles futuri et presentes quod Achardus de sancto Marcello, antequam haberet filios qui possent fari vel laudare aliquid boni vel mali, reliquit omnem terram quam tenebat a Guillelmo de Cabilone in parrochia sancti Ambrosii et de Varenne, in manu videlicet Bertranni de Castiniaco et Lebaudi, fratris ejus, qui habebant in manburia filios predicti Guillelmi, Bartholomeum scilicet et Guillelmum. Hanc terram dederat predictus Guillelmus monachis Firmitatis et filii ejus Bartholomeus et Guillelmus et Bertrannus et Lebaudus, frater ejus, postea antefatis monachis eam concesserunt. Habuit tamen predictus Achardus pro labore suo de predicta terra duos bicarios siligineos annone a Bertranno et Lebaudo, fratre ejus. Hujus rei testes: Bertrannus de Castiniaco et Lebaudus, frater ejus, Landricus d’Esparven, Lebaudus Paganus de Sancto Marcello, Robertus Guillelmus, Stephanus de Rues. Positio predicte terre: in campo de Leima, due pose; duos seilluns ad mansum Gentile del Perrun; due pose prope condaminam Humberti Sancti Ambrosii; dimidia posa sub manso de Rues; una posa juxta terram ad Arembertos.